b'\n_START_ARTICLE_\nToul\n_START_SECTION_\nGeografija\n_START_PARAGRAPH_\nKraj le\xc5\xbei v severovzhodni Franciji med reko Mozelo in kanalom Marna-Ren, 23 km zahodno od Nancyja.\n_START_SECTION_\nZgodovina\n_START_PARAGRAPH_\nKraj, v rimskem obdobju poznan kot Tullum Leucorum, je bil sredi\xc5\xa1\xc4\x8de galskega plemena Leuci._NEWLINE_S sporazumom v Meerssenu leta 870 je Toul postal del Vzhodne Frankovske, kasnej\xc5\xa1ega Svetorimskega cesarstva. V visokem srednjem veku je postal svobodno cesarsko mesto. Leta 1552 ga je aneksiral francoski kralj Henrik II., kar je bilo potrjeno na Vestfalskem miru 1648. Tedaj je postal del francoske province Tri \xc5\xa1kofije, ki sta jo poleg njegove, ustanovljene \xc5\xbee okoli leta 365, ukinjene 1807, tvorili \xc5\xa1e \xc5\xa1kofiji v Metzu in Verdunu._NEWLINE_V za\xc4\x8detku 18. stoletja je bil Toul pod Vaubanom mo\xc4\x8dno utrjen in vklopljen v obrambni sistem Francije. Med francosko-prusko vojno ga je 23. septembra 1870 zavzela nem\xc5\xa1ka vojska.'